Tindahang sari-sari

[thumb|300x300px|Isang sari-sari store sa [Maynila|Lungsod ng Maynila. Mapapansin na ang mga tindahang ito ay kadalasan parte ng isang bahay, ang ibabang parte nito ginawang tindahan.]]
Ang **tindahang sari-sari** o **sari-sari store**, isinalin sa Ingles bilang ***neighborhood sundry store***, ay isang convenience store na matatagpuan sa Pilipinas . Ang salitang *sari-sari* ay Tagalog na nangangahulugang "iba't-ibang" o "sari-sari"',  dahil tinutukoy nito ang mga iba't-ibang bilihin na itinitinda sa naturang sari-sari store. Mahalaga ang epekto ng mga sari-sari store sa ekonomiya at sa lipunan, at dahil dyan ay makikita ang mga ito kung saan-saan, sa mga bayan at sa mga lungsod. 

Karamihan ang mga tindahan na ito ay pribado ang pagmamay-ari, madalas ay ginagawang negosyo ng mga pamilya. Iyong mga iba naman ay may sariling ref kaya pwede silang magbenta ng mga soft drink, alak,yelo, at tubig. 

## Halaga sa ekonomiya 
[link=//upload.wikimedia.org/wikipedia/commons/thumb/b/b6/Sari-sari_Store.JPG/220px-Sari-sari_Store.JPG|right|thumb| Privilege signage sa isang sari-sari store sa [Lungsod Quezon|Lungsod Quezon.]]
link=//upload.wikimedia.org/wikipedia/commons/thumb/1/1c/Sari-sari_Store_2.JPG/220px-Sari-sari_Store_2.JPG|right|thumb| Sa loob ng isang sari-sari store.
Ang mga sari-sari store ay isang mahalagang bahagi ng lipunan at malaki ang ambag nito sa mikro-ekonomiya.  Ayon sa Magna Kultura Foundation, ang sistema ng mga sari-sari store sa buong bansa ay may halos pitumpung porsyento (70%) na benta ng mga pagkaing produkto ng mga konsyumer, na dahil dito ay may mahalagang bahagi ito ng ekonomiya at isang mahalagang paraan para sa pagiging abot-kaya ang mahahalagang kalakal magagamit sa mga pamayanang Pilipino. Sari-sari store ay ang gulugod ng *grassroots* ekonomiya. Tinatayang 800,000 sari-sari store ay humahawak ng malaking bahagi ng *domestic retail market* at GDP ng bansa. 13 porsyento ng GDP ng Pilipinas noong taong 2011, o Php 1.3 trilyon ng Php 9.7 trilyon sa GDP, ay galing sa *retail* o tingi. Karamihan ay binubuo ito ng micro, small, and medium-sized enterprises (MSMEs) o maliliit na negosyo tulad ng sari-sari stores.

Kadalasan ang mga may-ari ng sari-sari store ay naglalagay ng *markup* na humigit-kumulang 10% kadalasan, kumpara sa 20% na *average* na *markup* ng 24/7 na alternatibong convenience store tulad ng 7-11, kaya karamihan ay bumibili ang mga Pilipino sa mga sari-sari store hangga't-kaya. Ang mga sari-sari store ay may mas mataas na presyo kung ihahambing sa mga supermarket ngunit nagbibigay ng ilang mga benepisyo sa kanilang mga customer.  Ginagawang madali ng sari-sari store ang pagbili sa mga pangunahing bilihin sa murang halaga. Kung wala ang mga ito, ang mga mamimili ay kinakailangang pumunta pa sa pinakamalapit na bayan ng pamilihan, na maaaring medyo malayo sa mismong tinitirahan ng mga ito.  Sa Pilipinas, ayon sa konsepto ng *tingi* o tingi, ang isang customer ay maaaring bumili ng *unit* ng produkto kaysa sa buong pakete. Halimbawa, maaaring bumili ng isang sigarilyo sa halagang (5) limang piso (0.10 US dolyar) sa halip na isang buong pakete. Ito ay nakakaginhawa para sa mga hindi makabili ng buong pakete o hindi kinakailangan ng marami nito, kahit na ito ay pinagsama-samang mas mahal pa.  Ang sari-sari store ay nakakatipid din sa mamimili mula sa pagbabayad ng dagdag na gastos sa transportasyon, lalo na sa mga *rural* na lugar, dahil minsan malalayo ang ilang mga bayan sa pinakamalapit na palengke o *grocery*. Ang tindahan ay maaari ring mag-alok ang mga pagbili sa credit.  

Ang mga may-ari ay maaaring bumili ng mga *grocery commodities* nang maramihan, pagkatapos ay ibenta ang mga ito sa tindahan sa isang *mark-up.* Ang mga trak ay naghahatid ng LPG at *softdrinks* nang direkta sa tindahan. Ang tindahan ay nangangailangan ng maliit na puhunan dahil mura lang ang mga produkto at kaunting pagbabago lamang sa isang gilid ng isang bahay ang kailangan para mapalitan ito sa isang sari-sari store. Pinapayagan din ng mga sari-sari store ang mga pagbili ng *credit* mula sa suki nito (mga umuulit na mamimili na kilala ng mga may-ari ng tindahan). Karaniwan silang nagtatala ng mga natitirang balanse ng kanilang mga mamimili at suki sa isang kwaderno at saka humihingi ng mga pagbabayad sa mga araw ng sweldo.

Ang tagal ng buhay ng mga sari-sari store ay lubhang pabagu-bago, at marami ang nagsasara pagkatapos ng ilang linggo dahil sa hindi sapat na kita o maling pangangasiwa ng mga may-ari na may limitadong pormal na pag-aaral.

## Tingnan din 
* Toko
* Warung
* Bodega
* Kopi tiam
* Mamak stall

## Mga sanggunian